《游王原山》
宋代·李纲

假道庐陵郡，薄游青原山。山空松桂香，殿阁森回环。

三泉湛寒玉，洗我襟抱烦。况与二三子，杖屦同跻攀。

笑观颜黄碑，笔势惊飞骞。昔也有高士，妙指穷玄关。

心花五叶开，法炬千灯传。当时寻思人，一见心不澜。

至今三百载，水碧山苍然。嗟我爱山水，所至必纵观。

聊于戎马际，偷此半日闲。适野慕裨谌，命驾睎谢安。

规模寂寞滨，折冲谈笑閒。矧兹湖湘盗，钩锄本元元。

弄兵潢池中，岂足劳戈鋋。愿宣天子德，往使疲瘵欢。

龚遂理渤海，营平破先零。威灵及襄汉，恢复从荆蛮。

国恩粗可报，乞身返田园。持此问祖师，神交当解颜。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。